[{"text_idx": "#000000", "text": "Deiseb yn galw ar gyngor i wella diogelwch llyn"}, {"text_idx": "#000001", "text": "Disgrifiad o\u2019r llun, Sue Mansfield"}, {"text_idx": "#000002", "text": "Mae teulu dyn 18 oed a fu farw mewn llyn ger tre Penfro wedi dechrau deiseb yn galw ar y cyngor sir i wella mesurau diogelwch o amgylch y safle."}, {"text_idx": "#000003", "text": "Robert Mansfield oedd y trydydd person i farw yn Llyn y Felin eleni."}, {"text_idx": "#000005", "text": "Mae disgwyl i'r cwest i'w farwolaeth gael ei glywed ar 26 Tachwedd."}, {"text_idx": "#000006", "text": "Mae ei fodrub Sue Mansfield wedi bod yn siarad gyda BBC Cymru am effaith ei farwolaeth ar y teulu."}, {"text_idx": "#000007", "text": "Disgrifiad o\u2019r llun, Arwydd perygl ger y llyn"}, {"text_idx": "#000008", "text": "Nawr mae hi wedi dechrau deiseb ar-lein yn annog cynghorwyr lleol i wneud rhywbeth i wella safonau diogelwch ac i godi ymwybyddiaeth y cyhoedd o'r peryglon."}, {"text_idx": "#000009", "text": "Eisoes mae cyngor tre Penfro wedi trafod y mater, ond maen nhw a Chyngor Sir Penfro wedi mynegi amheuon am ba mor ymarferol byddai gwneud safle mor fawr yn gwbl ddiogel."}, {"text_idx": "#000010", "text": "Fis diwethaf fe wnaeth crwner Sir Benfro benderfynu bod Wayne Young wedi marw o ganlyniad i ddamwain, ar o\u0302l iddo lithro lawr llethr i'r llyn ar 1 Ionawr, ar ddiwrnod ei ben-blwydd yn 52 oed."}, {"text_idx": "#000011", "text": "Ym mis Awst penderfynodd llys y crwner fod John Lyall, 57 oed, wedi marw yn ddamweiniol ar o\u0302l iddo gael ei weld yn llithro am yn o\u0302l i'r llyn ar 16 Ebrill."}, {"text_idx": "#000012", "text": "Disgrifiad o\u2019r llun, Cofeb Robert Mansfield"}, {"text_idx": "#000013", "text": "Prif StraeonAmhariad i deithwyr Trafnidiaeth Cymru i barhauPublished2 awr yn o\u0302lAil berson wedi marw ar o\u0302l gwrthdrawiad CaerffiliPublished4 awr yn o\u0302lCynghorwyr wedi teimlo'n 'anniogel' mewn cyfarfodPublished8 awr yn o\u0302l"}, {"text_idx": "#000015", "text": "Ail berson wedi marw ar o\u0302l gwrthdrawiad Caerffili"}, {"text_idx": "#000020", "text": "Cwis: Cysylltiadau Cymru a Ffrainc"}]